Abandonu estitucional d'Estremaúra

**[[Estremaúra]]** es una delas comuniás utónomas menus desenroás d'España, con un PIB per cápita inferiol al 75% dela meya dela Uñón Uropea. En 2022, un 30% o un 35,9% dela puebración (sigún l'estadística) estava en riesgu de probez. En 2021, el PIB pol abitanti era de 18.301, el quartu pola cola.

## Infrastruturas
Una delas muestras más craras del abandonu estitucional d'Estremaúra es l'estáu delas infrastruturas en la región.

### Tren
Estremaúra tieni 725 quilómetrus de vías férrias (de vía única), sin eletrificación ni un solu serviciu de larga distancia, las qualis apenas án teníu mehoras apesal delas promessas delos destintos partíus políticus. Las averías son algu frequenti.

La Junta d'Estremaúra firmó n'abril de 2016 conos sendicatus UGT i CCOO, i cona *Confederación Regional Empresarial* (CREEX) un "Tratu Social i Políticu pol Ferrocarril n'Estremaúra" pa reclamal una espigaera delas enfrastruturas de ferrocarril en la comuniá utónoma.

En mayu d'essi añu tolos partíus políticus dela Assambrea d'Estremaúra (PSOE, PP, Podemos i Ciudadanos) firmarun un Tratu Políticu que se juntó al tratu anteriol.

El 18 noviembri 2017 se hizu una concentración de 40.000 pressonas en Madril bahu'l lema "Por un tren digno ya". Hubu otra manifestación de 25000 pressonas el 18 noviembri 2018 en Caçris.

En diziembri 2023 entavía no ái eletrificación del tren n'Estremaúra.

### Carreteras
La carreteras son otras delas infrastururas d'Estremaúra en mal estau, debíu a la falta d'inversión i de mantenimientu. Pol exempru, seis tramus delas carreteras de Caçris están entri los más peligrosus d'España.

### Salú
Estremaúra tamién tieni falta de meicus i las infrastuturas sanitarias tamién tienin poblemas, comu es el casu delas camas. Pol exempru, l'espital de Caçris prencipió nel 2006 i s'inaguró nel 2019, peru solu   la primel fasi.

La falta de professionalis dela salú hazi que haiga poblemas especialmenti duranti'l branu.

### Eletricidá
Angunus puebrus d'Estremaúra sufrin cortes d'eletricidá costantis, comu'l casu de Solana delos Barrus enque Estremaúra solu consumi una quinta parti delu que produci.

## Inversionis
Estremaúra sufri tamién de falta d'inversionis, comu la pérdida de 30 millonis nel añu 2023 delos fondus uropeus i la falta d'inversionis del Estau.

## Referencias


## Atijus p'ahuera
### Olvíu d'Estremaúra
* Extremadura, la región más olvidada
* La Extremadura olvidada y sus carreteras tercermundistas
* Alburquerque, el municipio más endeudado que pide una quita 'a la catalana'... con apoyo del PSOE: "¿Por qué a nosotros no?"

### Tren
* La odisea de viajar en un tren del siglo XIX a Extremadura
* El tren extremeño de la "vergüenza"
* La manifestación en Madrid por un tren digno para Extremadura
* Protesta en Badajoz por el "abandono" de la unidad de atención a las víctimas de violencia de género de la Policía Nacional
* Nueva avería del tren extremeño en la víspera de la manifestación en Madrid

### Favoritismu hazia Cataluña
* Cataluña ha captado ya 120.000 millones de los fondos de liquidez del Estado y Madrid, 5.000 millones
* Cataluña ya es la segunda CCAA que más fondos europeos recibe, el 15% del total
* El Estado asigna a Catalunya el 14% de los fondos de ayuda europeos para las comunidades
* Las Comunidades Autónomas se levantan contra el favoritismo hacia Cataluña
* Un favoritismo inaceptable hacia Cataluña
* Sánchez pacta con ERC una quita del 20% de la deuda catalana y otras medidas que suman 19.000 millones
* El pacto prevé la quita del 20% de la deuda catalana del FLA: 15.000 millones

### Galicia
* El BNG firma el acuerdo de investidura y presume de lograr para Galicia una quita de deuda como la catalana